หนุนรื้อรัฐวิสาหกิจ ดันรายได้เพิ่มแสนล.
นักวิชาการหนุนรัฐปฏิรูปรัฐวิสาหกิจ เชื่อรื้อถูกทางทำรายได้ประเทศเพิ่มแสนล้าน
18 พ.ค. 2558

นักวิชาการหนุนรัฐปฏิรูปรัฐวิสาหกิจ เชื่อรื้อถูกทางทำรายได้ประเทศเพิ่มแสนล้าน
นายอนุสรณ์ ธรรมใจ คณบดีคณะเศรษฐศาสตร์ มหาวิทยาลัยรังสิต เปิดเผยว่า การปฏิรูปรัฐวิสาหกิจต้องเพิ่มขีดความสามารถในการแข่งขันและลดภาระทางการคลัง ต้องไม่เปลี่ยนจากการผูกขาดโดยรัฐเป็นการผูกขาดโดยเอกชน ซึ่งการจัดตั้งบรรษัทรัฐวิสาหกิจแห่งชาติในลักษณะบริษัทโฮลดิ้งน่าจะทำให้ประสิทธิภาพในการบริหารจัดการรัฐวิสาหกิจดีขึ้น
ปัจจุบัน 1 ใน 3 ของหนี้สาธารณะของไทยเป็นหนี้ของรัฐวิสาหกิจ และมีรัฐวิสาหกิจอย่างน้อย 7 แห่ง ที่มีภาวะการขาดทุนสะสมมากเป็นภาระต่อเงินภาษีประชาชน ฉะนั้นการปฏิรูปจึงต้องมุ่งไปที่การลดภาระทางการคลังและจัดการหนี้สาธารณะของประเทศ
นอกจากนี้ การปฏิรูปรัฐวิสาหกิจยังเปิดทางให้บุคลากรและเอกชนในการเข้ามาบริหารสินทรัพย์ของรัฐวิสาหกิจที่มีอยู่มากกว่า 5 ล้านล้านบาท หากจัดการอย่างมีประสิทธิภาพจะเพิ่มรายได้ให้รัฐได้ปีละไม่ต่ำกว่า 1 แสนล้านบาท ทำให้แรงกดดันเรื่องการหารายได้จากภาษีลดลง จนทำให้การเก็บรายได้ของประเทศในขณะนี้ต่ำกว่าเป้า